**Informacija išmokų vaikams gavėjams**

Informuojame, kad vaikų išmokos sausio mėnesį jų gavėjus pasieks šiek tiek vėliau.

Valstybės biudžeto lėšos savivaldybėms sausio mėnesį yra pervedamos šiek tiek vėliau nei įprastai metų eigoje, todėl išmokų vaikams mokėjimas jų gavėjams taip pat bus šiek tiek vėlesnis nei įprastai metų eigoje.

LR Išmokų vaikams skyrimo ir mokėjimo nuostatuose yra numatyta, kad išmokos vaikams yra mokamos už praėjusį mėnesį **iki einamojo mėnesio 25 dienos,** todėlišmokos vaikams, jų gavėjus tikrai pasieks iki sausio 25 d.

Nuo 2022 m. sausio 1 d. padidėjus bazinės socialinės išmokos dydžiui, keičiasi ir išmokų vaikams dydžiai:

* Universali išmoka vaikui didėja iki 73,50 Eur dydžio per mėnesį vienam vaikui (2021 m. buvo 70 Eur);
* papildoma išmoka vaikui (*mokama mažas pajamas gaunančioms šeimoms; 3 ir daugiau vaikų auginančioms šeimos ir neįgaliems vaikams*) nuo 41,20 Eur didėja iki 43,26 Eur dydžio per mėnesį vienam vaikui.

Atkreipiame **dėmesį, kad išmokos vaikams yra mokamos už praėjusį mėnesį**, tad didesnio dydžio išmokos bus mokamos ne nuo sausio, bet nuo vasario mėnesio.